Ek is 1.65 m en weeg 81.9 wat my baie oorgewig maak. Ek is 45 jaar oud en ek gebruik antidepressante daagliks. 30mg Lexamil. Ek het geen wilskrag waar dit by kos en reg eet kom nie. My voornemens is so goed maar ek kan myself nie help nie. Kos regeer my lewe. As ek wakker word dan is ek honger (lus). Ek weet presies wat om te doen om gewig te verloor maar ek het nie die wilskrag nie. Die Dokter het tydjie gelede Duromine voorgeskryf maar ek het gelees dit kan my angstig maak en gesien in die lig dat ek klaar op antidepressante is, is ek bang vir dit. Is daar enige iets wat die cravings kan stop of my honger onderdruk. Wat dink y van die skommel USN (ek dink). Help asb. ek is regtig desperaat
Aangesien jy goed weet wat om te doen om gewig te verloor (d.i. 'n gebalanseerde, lae-vet, matig energie-beperkte dieet plus daaglikse oefening), en sielkundige faktore jou weerhou om dit toe te pas, sal ek aanraai dat jy eers 'n kliniese sielkundige spreek. Jou dr kan jou verwys. Die sielkundige sal jou moet help om jou depressie en angs op meer proaktiewe maniere te hanteer as om na kos te gryp as troos. Voordat jy sulke professionele hulp ontvang en in beheer van jou eie lewe is, sal geen verslankingsproduk help nie.
Gaan sien dus asb 'n sielkundige voordat jy geld op verslankingsprodukte spandeer.